CELEX: 32004R0317
Language: hr
Date: 2004-02-23 00:00:00
Title: Uredba Komisije (EZ) br. 317/2004 od 23. veljače 2004. o usvajanju odstupanjâ od odredaba Uredbe (EZ) br. 2150/2002 Europskog parlamenta i Vijeća o statističkim podacima o otpadu u pogledu Austrije, Francuske i Luksemburga  Tekst značajan za EGP

15/Sv. 010
            
            
               HR
            
            
               Službeni list Europske unije
            
            
               42
            
         32004R0317
   
               L 055/43
            
            
               SLUŽBENI LIST EUROPSKE UNIJE
            
            
               23.02.2004.
            
         
      UREDBA KOMISIJE (EZ) br. 317/2004
   od 23. veljače 2004.
   o usvajanju odstupanjâ od odredaba Uredbe (EZ) br. 2150/2002 Europskog parlamenta i Vijeća o statističkim podacima o otpadu u pogledu Austrije, Francuske i Luksemburga
   (Tekst značajan za EGP)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu (EZ) br. 2150/2002 Europskog parlamenta i Vijeća od 25. studenoga 2002. o statističkim podacima o otpadu (1), a posebno njezin članak 4. stavak 1.,
   uzimajući u obzir zahtjev Austrije od 30. lipnja 2003.,
   uzimajući u obzir zahtjev Francuske od 12. lipnja 2003.,
   uzimajući u obzir zahtjev Luksemburga od 25. lipnja 2003.,
   budući da:
   
               (1)
            
            
               Komisija je ovlaštena, sukladno članku 4. stavku 1. Uredbe (EZ) br. 2150/2002, odobriti odstupanja od određenih odredaba Priloga toj Uredbi tijekom prijelaznog razdoblja.
            
         
               (2)
            
            
               Ta se odstupanja trebaju odobriti Austriji, Francuskoj i Luksemburgu, na temelju njihovih zahtjeva.
            
         
               (3)
            
            
               Mjere predviđene ovom Uredbom u skladu su s mišljenjem Odbora za statistički program osnovanog na temelju Odluke Vijeća 89/382/EEZ, Euratom (2),
            
         DONIJELA JE OVU UREDBU:
   Članak 1.
   1.   Ovom se Uredbom odobravaju sljedeća odstupanja od odredaba Uredbe (EZ) br. 2150/2002:
   
               (a)
            
            
               Austriji se odobravaju odstupanja u pogledu izrade rezultata koji se odnose na odjeljak 8. točku 1.1. stavak 1. (poljoprivreda, lov i šumarstvo) Priloga I.
            
         
               (b)
            
            
               Francuskoj se odobravaju odstupanja u pogledu izrade rezultata koji se odnose na odjeljak 8. točku 1.1. stavak 1. (poljoprivreda, lov i šumarstvo), stavak 2. (ribarstvo) i stavak 16. (uslužne djelatnosti) Priloga I. i koji se odnose na odjeljak 8. točku 2. Priloga II.
            
         
               (c)
            
            
               Luksemburgu se odobravaju odstupanja u pogledu izrade rezultata koji se odnose na odjeljak 8. točku 1.1. stavak 1. (poljoprivreda, lov i šumarstvo) i stavak 2. (ribarstvo) Priloga I.
            
         2.   Odstupanja predviđena u stavku 1. odobravaju se samo u pogledu podataka iz prve referentne godine odnosno 2004. godine.
   Nakon isteka prijelaznog razdoblja, Austrija, Francuska i Luksemburg dostavljaju podatke iz referentne 2006. godine.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 23. veljače 2004.
      
         
            Za Komisiju
         
         Pedro SOLBES MIRA
         
         
            Član Komisije
         
      
   
   
      (1)  SL L 332, 9.12.2002., str. 1.
   
      (2)  SL L 181, 28.6.1989., str. 47.